Komisijos reglamentas (EEB) Nr. 1497/91
1991 m. birželio 3 d.
iš dalies keičiantis Reglamentą (EEB) Nr. 2191/81 dėl pelno nesiekiančioms institucijoms ir organizacijoms pagalbos sviestui pirkti skyrimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 3641/90 [2], ypač į jo 12 straipsnio 3 dalį,
kadangi Komisijos reglamentu (EEB) Nr. 2191/81 [3] su paskutiniais pakeitimais, padarytais Reglamentu (EEB) Nr. 1679/89 [4], yra numatyta pelno nesiekiančioms institucijoms ir organizacijoms suteikti pagalbą sviestui įsigyti; kadangi pagalba sviesto tiekėjui turi būti suteikiama jam pateikus raštišką prašymą ir ne ilgiau kaip šešiems mėnesiams išduotą taloną su serijos numeriu; kadangi siekiant palengvinti administracinę nacionalinių institucijų naštą šį laiką reikėtų pratęsti;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2191/81 3 straipsnio 6 dalyje žodžiai "šeši mėnesiai" keičiami žodžiais "dvylika mėnesių".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. birželio 3 d.